
	REPUBLIKA HRVATSKA
	

	OPĆINA ŽAKANJE

	

	DJEČJI VRTIĆ PČELICA ŽAKANJE
	

	UPRAVNO VIJEĆE
	



KLASA: 112-08/26-01/07
URBROJ: 2133-22-1-02-26-01
Žakanje, 15. srpnja 2026. godine

Na temelju čl. 26. Zakona o predškolskom odgoju i obrazovanju (NN 10/97, 107/07, 94/13, 98/19, 57/22 i 22/26) i čl. 59. Statuta Dječjeg vrtića Pčelica Žakanje (KLASA: 601-04/22-01/05, URBROJ: 2133-22-1-02-22-02
od 30. rujna 2022.) Upravno vijeće Dječjeg vrtića Pčelica Žakanje na sjednici održanoj 15. srpnja 2026. godine donijelo je

O D L U K U
o raspisivanju natječaja za radno mjesto Stručni suradnik pedagog, 
1 izvršitelj/ica, na određeno nepuno radno vrijeme 20 sati tjedno


Članak 1.

Raspisuje se natječaj za radno mjesto Stručni suradnik pedagog, 1 izvršitelj/ica, na određeno nepuno radno vrijeme 20 sati tjedno.

Članak 2.

Natječaj se raspisuje radi zasnivanja radnog odnosa na određeno vrijeme, kao zamjena za privremeno odsutnu radnicu na radnom mjestu stručnog suradnika pedagoga.

Članak 3.

Tekst natječaja nalazi se u prilogu i sastavni je dio ove Odluke.


PREDSJEDNICA UPRAVNOG VIJEĆA 
DJEČJEG VRTIĆA PČELICA ŽAKANJE
Anita Srbelj-Dehlić

______________________________

	REPUBLIKA HRVATSKA
	

	OPĆINA ŽAKANJE

	

	DJEČJI VRTIĆ PČELICA ŽAKANJE
	

	UPRAVNO VIJEĆE
	



KLASA: 112-08/26-01/07
URBROJ: 2133-22-1-02-26-02
Žakanje, 15. srpnja 2026. godine

Na temelju čl. 26. Zakona o predškolskom odgoju i obrazovanju (NN 10/97, 107/07, 94/13, 98/19, 57/22 i 22/26) i čl. 59. Statuta Dječjeg vrtića Pčelica Žakanje (KLASA: 601-04/22-01/05, URBROJ: 2133-22-1-02-22-02
od 30. rujna 2022.) i Odluke Upravnog vijeća Dječjeg vrtića Pčelica Žakanje (KLASA: 112-08/26-01/07
 URBROJ: 2133-22-1-02-26-02 od 15. srpnja 2026. godine)

Raspisuje se natječaj za radno mjesto Stručni suradnik pedagog
· 1 izvršitelj/ica, na određeno nepuno radno vrijeme 20 sati tjedno.

1.
Za prijam u radni odnos kandidati moraju zadovoljavati sljedeće uvjete:
· [bookmark: _Hlk226719470]Završen sveučilišni diplomski studij sukladno Zakonu o predškolskom odgoju i obrazovanju (NN 10/97, 107/07, 94/13, 98/19, 57/22, 101/23 i 22/26) i Pravilniku o vrsti stručne spreme stručnih djelatnika te vrsti i stupnju stručne spreme ostalih djelatnika u vrtiću (NN 145/24)
· utvrđena zdravstvena sposobnost za obavljanje poslova radnog mjesta.

2.
Uz vlastoručno potpisanu prijavu (zamolbu) za natječaj kandidati su dužni priložiti:
· Životopis, vlastoručno potpisan
· Dokaz o hrvatskom državljanstvu – preslika domovnice ili osobne iskaznice
· Dokaz o stručnoj spremi – preslika diplome odnosno istovrsne isprave o stečenom stručnom/akademskom nazivu odnosno stručnom zvanju/nazivu,
· Presliku dokaza o položenom stručnom ispitu, a na natječaj se mogu prijaviti osobe bez položenog stručnog ispita uz uvjet polaganja istog u zakonskom roku,
· Dokaz o radnom stažu – elektronički zapis o stažu Hrvatskog zavoda za mirovinsko osiguranje -  ne stariji od mjesec dana od dana objave natječaja
· Potvrda nadležnog suda da se protiv kandidata/kinje ne vodi kazneni postupak sukladno čl. 25. st. 2. Zakona o predškolskom odgoju i obrazovanju (NN 10/97, 107/07, 94/13, 98/19, 57/22, 101/23 i 22/26), - ne stariji od mjesec dana od dana objave natječaja 
· Potvrda nadležnog suda da se protiv kandidata/kinje ne vodi prekršajni postupak sukladno čl. 25. st. 4. Zakona o predškolskom odgoju i obrazovanju (NN 10/97, 107/07, 94/13, 98/19, 57/22, 101/23 i 22/26), - ne stariji od mjesec dana od dana objave natječaja
· Potvrda Centra za socijalnu skrb (prema mjestu stanovanja, ne starije od mjesec dana od dana objave natječaja) da kandidatu nisu izrečene zaštitne mjere iz čl. 25. st. 10. Zakona o predškolskom odgoju i obrazovanja (NN 10/97, 107/07, 94/13, 98/19, 57/22, 101/23 i 22/26)
· Dokaz o zdravstvenoj sposobnosti kandidati nisu dužni priložiti uz prijavu na natječaj već će se ona ishoditi prije donošenja konačne odluke o sklapanju ugovora o radu

Kandidati koji prema posebnim propisima ostvaruju pravo prednosti, moraju se u prijavi pozvati na to pravo, odnosno uz prijavu priložiti svu propisanu dokumentaciju prema posebnom zakonu te imaju prednost u odnosu na ostale kandidate samo pod jednakim uvjetima.

Zakon o hrvatskim braniteljima iz Domovinskog rata i članovima njihovih obitelji („Narodne novine“ broj 121/17, 98/19. i 84/21):
Osobe koje mogu ostvariti pravo prednosti pri zapošljavanju dužne su u prijavi na natječaj pozvati se na to pravo te imaju prednost u odnosu na ostale kandidate samo pod jednakim uvjetima. Kandidat koji se poziva na pravo prednosti, dužan je osim dokaza o ispunjenju traženih uvjeta, uz prijavu na natječaj priložiti i sve potrebne dokaze o ostvarivanju prava prednosti iz zakona, koji su dostupni na mrežnoj stranici Ministarstva hrvatskih branitelja Republike Hrvatske, na poveznici: https://branitelji.gov.hr/pristup-informacijama/zaposljavanje-843/843, a dodatne informacije o dokazima koji su potrebni u svrhu ostvarivanja prednosti pri zapošljavanju, potražiti na poveznici:
https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf 

Zakon o civilnim stradalnicima iz Domovinskog rata („Narodne novine“ broj 84/21):
Osobe koje mogu ostvariti pravo prednosti pri zapošljavanju dužne su u prijavi na natječaj pozvati se na to pravo te imaju prednost u odnosu na ostale kandidate samo pod jednakim uvjetima. Kandidat koji se poziva na pravo prednosti, dužan je osim dokaza o ispunjenju traženih uvjeta, uz prijavu na natječaj priložiti i sve potrebne dokaze o ostvarivanju prava prednosti iz zakona, koji su dostupni na mrežnoj stranici Ministarstva hrvatskih branitelja Republike Hrvatske, na poveznici: https://branitelji.gov.hr/pristup-informacijama/zaposljavanje-843/843, a dodatne informacije o dokazima koji su potrebni u svrhu ostvarivanja prednosti pri zapošljavanju, potražiti na poveznici:
https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf

Zakon o profesionalnoj rehabilitaciji i zapošljavanju osoba s invaliditetom („Narodne novine“ broj 157/13, 152/14, 39/18, 32/20):
Osoba koja se poziva na pravo prednosti pri zapošljavanju sukladno članku 9. gornjeg zakona uz prijavu na javni natječaj dužna je, pored dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom (rješenje ili druga isprava o invaliditetu, na temelju koje se osoba može upisati u očevidnik zaposlenih osoba s invaliditetom).

3.
Na natječaj se mogu prijaviti kandidati oba spola (čl. 13. st. 2. Zakona o ravnopravnosti spolova  (Narodne novine, 82/08. i 69/17).

4.
Prijavom na natječaj kandidati su suglasni da Dječji vrtić Pčelica Žakanje, kao voditelj zbirke osobnih podataka, može prikupljati, obrađivati i koristiti osobne podatke u svrhu provedbe postupka natječaja u skladu sa zakonom. 

5.
Prijave s dokazima o ispunjavanju uvjeta natječaja dostavljaju se neposredno u Dječji vrtić Pčelica Žakanje ili poštom preporučeno u roku 8 dana od dana objave natječaja u zatvorenoj omotnici s naznakom: „Natječaj za radno mjesto STRUČNI SURADNIK PEDAGOG” na adresu: Dječji vrtić Pčelica Žakanje, Žakanje 59D, 47276 Žakanje. Nepotpune, nepotpisane, nepravovremene i prijave dostavljene elektroničkom poštom neće se razmatrati. Urednom prijavom smatra se pravovremena prijava koja sadrži sve podatke i priloge navedene u natječaju.

Kandidati koji podnesu pravodobnu i potpunu prijavu te ispunjava formalne uvjete iz natječaja mogu biti pozvani na postupak procjene/testiranja i vrednovanje kandidata. Obavijest o načinu, vremenu i mjestu održavanja procjene/testiranja i vrednovanja kandidata bit će objavljena na mrežnoj stranici Dječjeg vrtića Pčelica Žakanje (https://www.opcina-zakanje.hr/7/262/DJECJI-VRTIC-PCELICA-ZAKANJE) , najmanje 2 dana prije dana održavanja iste, s napomenom da se kandidati neće posebno pozivati.
Ako kandidat ispunjava sve uvjete natječaja, ali ne pristupi postupku procjene/testiranja i vrednovanja, smatrat će se da je kandidat odustao od prijave na natječaj.

Obavijest o rezultatima natječajnog postupka objavit će se na službenoj internetskoj stranici Dječjeg vrtića Pčelica Žakanje u roku od 8 dana od dana donošenja Odluke Upravnog vijeća o izboru kandidata. Obavijest o rezultatima natječajnog postupka sadržava ime i prezime izabranog kandidata, te vrstu i stupanj stručne spreme koju ima izabrani kandidat.

Dječji vrtić Pčelica Žakanje zadržava pravo, bez obrazloženja, ne prihvatiti ni jednu prijavu, odnosno poništiti natječaj. Do donošenja odluke o izboru, natječaj može biti poništen.

6.
Obavijest o rezultatima natječaja bit će objavljena na web stranici Općine Žakanje u roku od 45 dana od dana isteka roka za podnošenje prijava.

Natječaj se objavljuje na mrežnim stranicama i oglasnim pločama Hrvatskog zavoda za zapošljavanje i na mrežnoj stranici i oglasnoj ploči Dječjeg vrtića Pčelica Žakanje.

[bookmark: _Hlk226719642]Natječaj vrijedi od  17. srpnja 2026. godine do  24. srpnja 2026. godine.

